
Linnavara (Gaasikatel Junkers) kõlbmatuks tunnistamine ja

bilansist mahakandmine
1. Asjaolud ja menetluse käik
1.1. Narva Linnavalitsuse Arhitektuuri- ja Linnaplaneerimise Ameti valduses on linnavaraks olev gaasikatel Junkers ZW 23-1 KE, mis asub Jäätmekäitluskeskuse gaasikatlamajas aadressil Rahu tänav 3b, Narva.

1.2. Käesoleval ajal ei ole nimetatud vara töökorras ning vajab remonti, mida tõendatakse 19.10.2015 ALFATOM EHITUS AKTSIASELTSI ülevaatuse akti, 08.12.2015 Narva Linnavalitsuse Arhitektuuri- ja Linnaplaneerimise Ameti varade teenistuse vanemspetsialisti hr Nikolai Ivanov õiendi ning 02.12.2015 inventuuri nimekirjaga nr 18.

1.3. Seoses sellega, et gaasikatel Junkers ZW 23-1 KE on muutunud kõlbmatuks avaliku kasutamise, Narva linna valitsemise või tulu saamise otstarbel, on vaja nimetatud vara tunnistada kõlbmatuks.
1.4. Narva Linnavalitsuse Arhitektuuri- ja Linnaplaneerimise Amet on esitanud linnavara (gaasikatel Junkers ZW 23-1 KE) kõlbamatuks tunnistamise, bilansist mahakandmise ja hävitamise taotluse koos tõendavate dokumentidega Narva Linnavalitsuse linnavarakomisjonile, kes peab esitatud taotlust põhjendatuks (protokolli nr 1 punkt 5, kp 06.01.2016).

1.5. Kõlbmatuks tunnistatud varaga seotud õigused ja kohustused ei kuulu ülekandmisele.

2. Õiguslikud alused
2.1. Vastavalt kohaliku omavalitsuse korralduse seaduse § 30 lõige 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva Linnavolikogu 24.08.2006 määruse nr 34 „Linnavara kõlbmatuks tunnistamise, mahakandmise ja hävitamise kord“ § 14 kohaselt otsustab Narva Linnavalitsus järgmise vara kõlbmatuks tunnistamist, mahakandmist ja hävitamist: (1) maatüki oluliseks osaks oleva ehitis (hoone ja/või rajatis) või selle osa; (2) vallasasi, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 euro; (3) vallasasi, mis on kantud või kuulub kandmisele linnavara registrisse ja mille bilansiline maksumus on üle 1920 euro; (4) linnaregistrisse kandmisele mittekuuluvat käibevara, mille bilansiline maksumus on üle 1920 euro.
3. Otsus
3.1. Nõustada Narva Linnavalitsuse Arhitektuuri- ja Linnaplaneerimise Ameti taotlusega linnavara (Jäätmekäitluskeskuse gaasikatlamajas aadressil Rahu tänav 3b, Narva, asuv gaasikatel Junkers ZW 23-1 KE) kõlbmatuks tunnistamise kohta.
3.2. Tunnistada linnavara (gaasikatel Junkers ZW 23-1 KE) kõlbmatuks ning volitada Arhitektuuri- ja Linnaplaneerimise Ametit selle vara bilansist mahakandmiseks ja hävitamiseks.
4. Rakendussätted

4.1. Narva Linnakantseleil teha korraldus teatavaks Narva Linnavalitsusele Arhitektuuri-ja Linnaplaneerimise Ametile.
4.2. Korraldus jõustub seadusega sätestatud korras.
4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemise päevast.
Tarmo Tammiste





Ants Liimets 
Linnapea






Linnasekretär
